ΓΡΑΠΤΗ ΕΡΩΤΗΣΗ E-1891/00

υποβολή: Carlos Coelho (PPE-DE) προς την Επιτροπή

(16 Ιουνίου 2000)

Θέμα: Ελεύθερη κυκλοφορία, πρόληψη οδικών ατυχημάτων, κανόνες κυκλοφορίας των οχημάτων και δεσμευτικοί εθνικοί κανόνες εντός του Ευρωπαϊκού Χώρου

Έχουν καταγραφεί διάφορες καταγγελίες πορτογάλων αυτοκινητιστών οι οποίοι, κυκλοφορώντας σε διάφορους ευρωπαϊκούς δρόμους είτε για επαγγελματικούς είτε για τουριστικούς σκοπούς, διεπίστωσαν ότι στις χώρες της Ευρωπαϊκής Ένωσηςπάρχουν τεράστιες διαφορές σ' ό,τι αφορά τους κανόνες κυκλοφορίας και τους εξοπλισμούς που είναιποχρεωτικοί για τα αυτοκίνητα.

Φαίνεται απίστευτο κι όμως είναι αληθινό ένας πορτογάλος οδηγός που αποφασίζει να κάνει έναν περίπλου ανά την Ευρώπη να καταδικάζεται σε πρόστιμο ευθύς μόλις εισέλθει στην Ισπανία, επειδή δε διαθέτει κάποιους ανταλλακτικούς λαμπτήρες για τους φανούς (πράγμα το οποίο δεν είναιποχρεωτικό στη χώρα του) ή, όταν κυκλοφορεί στην Γερμανία, να του επιβάλουν πρόστιμο επειδή δεν διαθέτει κιβώτιο πρώτων βοηθειών (που ούτε κι αυτό είναιποχρεωτικό στη χώρα του), κλπ.

Εφόσον οποιοσδήποτε ευρωπαίος οδηγός που ταξιδεύει εντός της Ευρωπαϊκής Ένωσης οφείλει να λαμβάνειπόψη του τους κανόνες κυκλοφορίας και εξοπλισμού των οχημάτων που ισχύουν στις διάφορες χώρες, κανόνες που ισχύουν επίσης για τους κατοίκους άλλων κρατών, τότε δεν θα πρέπει να διεξαχθεί και κάποια δράση ενημέρωσης και διαφώτισης των οδηγών, σε όποιο κράτος μέλος και εάν αυτοί διαμένουν;

Είναι βέβαιο ότι η εναρμόνιση των κανόνων που ισχύουν σε κάθε κράτος μέλος πρόκειται να παρουσιάσει κάποια προβλήματα" γι' αυτό θα έπρεπε ίσως ναπάρξει κάποια συναίνεση τουλάχιστον σ' ό,τι αφορά τον εξοπλισμό που πρέπει ναπάρχειποχρεωτικά εντός του αυτοκινήτου.

Τι θεωρεί η Επιτροπή ότι πρέπει να γίνει στον τομέα της οδικής ασφάλειας και της ελεύθερης κυκλοφορίας των πολιτών της Ένωσης; περισσότερη ενημέρωση ή εναρμόνιση των νομικών απαιτήσεων; ποιες πρωτοβουλίες δύναται να λάβει η Επιτροπή προς την κατεύθυνση αυτή;

Απάντηση της κας de Palacio εξ ονόματος της Επιτροπής

(31 Ιουλίου 2000)

Υπάρχουν κοινοί, για ολόκληρη την Κοινότητα, κανόνες για την οδική κυκλοφορία και, εφόσον αυτοί ακολουθούνται, τότε πρέπει ναπάρχει εγγύηση ελεύθερης κυκλοφορίας. Οι κανόνες αυτοί αφορούν την οδηγητική ικανότητα του οδηγού (οι νομικές προδιαγραφές της άδειας οδήγησης ορίζονται στην οδηγία του Συμβουλίου 91/439/ΕΟΚ)(1)" τον τεχνικό έλεγχο των οχημάτων (οδηγία του Συμβουλίου 96/96/ΕΚ)(2)" για τα βαρέα εμπορικά οχήματα, τα μέγιστα βάρη και τις διαστάσεις τους (οδηγία του Συμβουλίου 96/53/ΕΚ)(3)" την

ποχρέωση, για τον οδηγό και τους επιβαίνοντες, να φέρουν τις ζώνες ασφαλείας (οδηγία του Συμβουλίου 91/671/ΕΟΚ)(4). Περιέχονται επίσης στη Σύμβαση της Οικονομικής Επιτροπής των Ηνωμένων Εθνών για την Ευρώπη (UN-ECE) για την οδική κυκλοφορία, της 8ης Νοεμβρίου 1968 (γνωστή ως η Σύμβαση της Βιέννης). Η Σύμβαση της Βιέννης θεσπίζει γενικές κατευθυντήριες γραμμές για την ελεύθερη κυκλοφορία στις διεθνείς μεταφορές, και στο παράρτημα 5 (τεχνικοί όροι για τα μηχανοκίνητα οχήματα και τα ρυμουλκούμενά τους) ορίζει ότι:

Κάθε αντισυμβαλλόμενο μέρος δύναται, όσον αφορά τα εγγεγραμμένα στα μητρώα του μηχανοκίνητα οχήματα και ρυμουλκούμενά τους των οποίων επιτρέπει την κυκλοφορία βάσει της οικείας νομοθεσίας, να καθορίζει κανόνες οι οποίοι συμπληρώνουν, ή είναι αυστηρότεροι, από τις διατάξεις του παρόντος παραρτήματος.

Προκειμένου περί των οχημάτων που είναι εγγεγραμμένα στα δικά τους μητρώα, τα κράτη μέλη δύνανται να απαιτούν τον εξοπλισμό τους με ένα πλήρες σύνολο ειδών πρώτης βοήθειας, με πυροσβεστήρες ή με εφεδρικούς λαμπτήρες.

Επίσης, η Σύμβαση της Βιέννης ορίζει ότι:

Όλα τα οχήματα που εκτελούν διεθνείς μεταφορές πρέπει να ανταποκρίνονται στις τεχνικές απαιτήσεις που ισχύουν στη χώρα, στα μητρώα της οποίας ενεγράφησαν όταν ετέθησαν για πρώτη φορά σε κυκλοφορία.

Ως εκ τούτου, ένα κράτος μέλος δεν δύναται, προκειμένου περί οχήματος εγγεγραμμένου στα μητρώα άλλου κράτους μέλους, να απαιτεί τον εξοπλισμό του με είδη που δεν είναιποχρεωτικά στο κράτος μέλος όπου το όχημα είναι εγγεγραμμένο. Κατά συνέπεια, στο παράδειγμα που αναφέρει το Αξιότιμο Μέλος του Κοινοβουλίου, τα πορτογαλικά οχήματα δεν οφείλουν να είναι εξοπλισμένα με εφεδρικούς λαμπτήρες όταν ταξιδεύουν στην Ισπανία ή με είδη πρώτων βοηθειών στη Γερμανία, και, κατά συνέπεια, δεν πρέπει να επιβάλλονται πρόστιμα σε αλλοδαπούς οδηγούς που δεν συμμορφώνονται με τις εν λόγω εθνικές απαιτήσεις.

Μέχρι στιγμής, δεν εκρίθη αναγκαίο να εναρμονιστούν περαιτέρω οι εθνικοί κανόνες που διέπουν την εθνική κυκλοφορία από πλευράς προμήθειας βοηθητικού εξοπλισμού, και τα κράτη μέλη δεν έχουν ζητήσει τέτοια εναρμόνιση.

(1) ΕΕ L 237 της 24.8.1991.

(2) ΕΕ L 46 της 17.2.1997.

(3) ΕΕ L 235 της 17.9.1996.

(4) ΕΕ L 373 της 31.12.1991.